วันศุกร์ที่ 18 มิถุนายน 2564
ดื่มนมทานเนื้อปลอดภัย  ส่งกำลังใจให้เกษตรกร สู้ภัยโรคลัมปีสกินในโค - กระบือ
“รมช.มนัญญา” เปิดงาน “ดื่มนมทานเนื้อปลอดภัย  ส่งกำลังใจให้เกษตรกร สู้ภัยโรคลัมปีสกินในโค - กระบือ” สร้างความมั่นใจคนไทยบริโภคนมโค-เนื้อโค
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานพิธีเปิดกิจกรรม"ดื่มนมทานเนื้อปลอดภัยส่งกำลังใจให้เกษตรกรสู้ภัยโรคลัมปีสกินในโค-กระบือ"ณสำนักงานองค์การส่งเสริมกิจการโคนมแห่งประเทศไทยภาคตะวันออกเฉียงเหนือตำบลท่าพระอำเภอเมืองจังหวัดขอนแก่นโดยมีนายวรทัศน์ธุลีจันทร์รองผู้ว่าราชการจังหวัดขอนแก่นนายวิศิษฐ์ศรีสุวรรณ์อธิบดีกรมส่งเสริมสหกรณ์รองวรทัศน์นายสุชาติจริยาเลิศศักดิ์รองผู้อำนวยการทำการแทนผู้อำนวยการองค์การส่งเสริมกิจการโคนมแห่งประเทศไทย(อ.ส.ค.)พร้อมผู้บริหารและพนักงานอ.ส.ค.ให้การต้อนรับว่าปัจจุบันได้มีการแพร่ระบาดของโรคลัมปีสกินในโค-กระบือใน51จังหวัดทั้งภาคตะวันออกเฉียงเหนือภาคเหนือภาคตะวันตกและภาคใต้โดยมีโคกระบือป่วยแล้วกว่า85,000ตัวดังนั้นเพื่อป้องกันไม่ให้เกิดการระบาดของโรคและป้องกันความเสียหายที่อาจจะเกิดขึ้นแก่เกษตรกรผู้เลี้ยงโคและกระบือรวมทั้งเป็นการให้ความรู้แก่ประชาชนว่าโรคลัมปีสกินเป็นโรคที่เกิดเฉพาะในโคและกระบือไม่เป็นโรคที่ติดต่อจากสัตว์สู่คนและสร้างความเชื่อมั่นให้กับประชาชนที่บริโภคผลิตภัณฑ์นมไทย-เดนมาร์คนมโคสดแท้100%และการบริโภคเนื้อโคที่สะอาดปลอดภัยจึงมอบหมายให้อ.ส.ค.ซึ่งเป็นหน่วยงานผู้รับผิดชอบในการดูแลเกษตรกรผู้เลี้ยงโคนมจัดกิจกรรม“ดื่มนมทานเนื้อปลอดภัยส่งกำลังใจให้เกษตรกรสู้ภัยโรคลัมปีสกินในโค–กระบือ”ขึ้นอีกทั้งเพื่อเป็นการป้องกันการแพร่ระบาดของโรคลัมปีสกินในฟาร์มเลี้ยงโคนมและฟาร์มเลี้ยงโคเนื้อของเกษตรกรจึงได้มอบเวชภัณฑ์/ยากำจัดแมลงพาหะแก่สหกรณ์โคนมและสหกรณ์โคเนื้อจำนวน8แห่งประกอบด้วยสหกรณ์โคนมน้ำพองจำกัด(สาขาน้ำพอง) สหกรณ์โคนมน้ำพองจำกัด(สาขาพังทุย) สหกรณ์โคนมน้ำพองจำกัด(สาขาอุบลรัตน์-เขาสวนกวาง) สหกรณ์โคนมกระนวนสามัคคีส สหกรณ์โคนมศรีธาตุจำกัด สหกรณ์โคนมทุ่งฝนจำกัดสหกรณ์โคนมหนองวัวซอจำกัดและกลุ่มวิสาหกิจชุมชนผู้เลี้ยงโคเนื้อขัวเรียงชุมแพจำกัด
รมช.เกษตรกล่าวเพิ่มเติมว่าอ.ส.ค.ได้บูรณาการทำงานร่วมกับกรมปศุสัตว์ในการกระจายอุปกรณ์ฉีดพ่นยาเวชภัณฑ์ยาไปสู่เกษตรกรพร้อมทั้งให้ความรู้สร้างความเข้าใจที่ถูกต้องและเป็นกำลังเสริมให้กับกรมปศุสัตว์ซึ่งขอยืนยันว่าวัวที่หายจากโรคแล้วสามารถรับประทานเนื้อได้รวมทั้งผลผลิตน้ำนมดิบที่ได้ต้องผ่านกระบวนการต่างๆจนมั่นใจว่ามีคุณภาพได้มาตรฐานสากลก่อนออกสู่ผู้บริโภคจึงขอให้ประชาชนมั่นใจอย่างไรก็ตามจากสถานการณ์การระบาดของโรคลัมปีสกินที่ยังวิกฤติในกลุ่มเกษตรกรผู้เลี้ยงโคนม-โคเนื้อทั่วประเทศจึงกังวลว่าจะรุกลามมายังผู้เลี้ยงโคนมและสหกรณ์โคนมที่ส่งน้ำนมดิบให้กับสหกรณ์ทั่วประเทศที่ผ่านมาจึงได้สั่งการให้อ.ส.ค.เฝ้าระวังโรคในพื้นที่พร้อมติดตามสถานการณ์การแพร่ระบาดอย่างใกล้ชิดและให้รายงานสถานการณ์ให้ทราบอย่างเร่งด่วนและต่อเนื่องเพื่อสร้างความเชื่อมั่นให้กับเกษตรกรผู้เลี้ยงโคนม
โอกาสนี้รมช.มนัญญาได้สาธิตการทำผลิตภัณฑ์นมโยเกิร์ตสมูธตี้และสาธิตการทำสเต็กเนื้อพร้อมทั้งรับประทานและดื่มเพื่อสร้างความมั่นใจให้กลุ่มเกษตรกรตลอดจนเยี่ยมชมบูธเกษตรกรโครงการนำลูกหลานเกษตรกรกลับบ้านสานต่ออาชีพเกษตรกรและพบปะสมาชิกในโครงการ
ด้านนายสุชาติจริยาเลิศศักดิ์รองผู้อำนวยการทำการแทนผู้อำนวยการองค์การส่งเสริมกิจการโคนมแห่งประเทศไทยกล่าวว่าการดูแลส่งเสริมการเลี้ยงโคนมให้เป็นอาชีพแก่เกษตรกรไทยอย่างมั่นคงและยั่งยืนถือเป็นภารกิจสำคัญของอ.ส.ค. โดยที่ผ่านมาได้มอบหมายให้สำนักงานอ.ส.ค.แต่ละสำนักงานภาคเฝ้าระวังการแพร่ระบาดอย่างใกล้ชิดพร้อมลงพื้นที่คอยให้คำแนะนำและวิธีการป้องกันพร้อมเฝ้าระวังให้กับเกษตรกรและสหกรณ์โคนมอย่างสม่ำเสมอเพื่อเป็นการป้องกันการแพร่ระบาดของโรคลัมปีสกินในฟาร์มโคนมของเกษตรกรซึ่งเป็นสาเหตุที่จะส่งผลกระทบต่อความเดือดร้อนของเกษตรกรและอาชีพการเลี้ยงโคนม.